Mještani općine Nuštar strahuju od novog migrantskog vala, javlja HRT. Kažu da je broj ilegalnih ulazaka u zemlju znatno veći nego što se službeno prikazuje jer gotovo da ne prođe dan da u blizini svojih kuća ne vide migrante.

> Orban: Mađarska od početka bila u pravu oko migrantske krize

Susreti s njima postaju sve češći na tom području, a mještani svako malo na svojim posjedima zatječu skupine migranata. Neki stanovnici kažu da gotovo svaku večer viđaju migrante ispred svojih kuća, no policija ih uvjerava da je sve pod kontrolom.

“Svaku večer nam prolaze ti migranti. Neku večer su nam došli dva metra od kuće i strah nas je. Pune šume migranata, a država samo taji i od mještana skriva”, žale se oni.

Iz slavonskih sela javljaju o nasilnim upadima migranata u dvorišta, pljački…

> Zabrinjavajuća situacija: Zapad vraća Hrvatskoj više od 3000 migranata!

Iz općine Nuštar također ističu da je sve pod nadzorom, ali da bi dijalog između policije i građana trebao biti jasniji. U priopćenju navode da razloga za brigu nema. “U ovom trenutku nema govora o novom migracijskom valu. Dapače, sukladno informacijama, prisutan je trend pada broja ilegalnih migranata na tzv. balkanskoj ruti, posebice u Srbiji, stoji u priopćenju MUP-a.

Mještani općine Nuštar ipak su sumnjičavi, smatraju da je situacija mnogo ozbiljnija.

> Vraćanje migranata u Hrvatsku: U ime obitelji upozoravala – Milanovićeva Vlada nije slušala, Plenković tvrdi ništa od toga

Podsjetimo, krajem srpnja Sud Europske unije u Luxembourgu, nadležan za tumačenje europskog prava, objavio je mišljenje da je Hrvatska odgovorna zbog toga što nije registrirala migrante prilikom ulaska u Uniju u skladu s uredbom Dublin III.

Migranti su tako u Uniju ušli nezakonito, tumači sud, pa bi prema daljnjoj interpretaciji Hrvatska zbog toga mogla biti pozvana da tim ljudima omogući azil i da ih prihvati natrag iz trećih zemalja, kamo su proslijeđeni.

Premijer Andrej Plenković na to je ustvrdio da ne postoji bojazan o vraćanju u Hrvatsku znatnog broja migranata koji su tijekom migrantske krize nezakonito ušli u Europsku uniju, a temeljem presude Europskog suda pravde (ECJ) koji je u srijedu odlučio da se pravila, po kojoj izbjeglice moraju zatražiti azil u prvoj članici Unije u koju uđu, primjenjuju čak i u izvanrednim situacijama.

Međutim, dok se hrvatska Vlada birokratskim rječnikom obraća javnosti, mađarski premijer Viktor Orban povukao je konkretne poteze te od početka postavljao prava pitanja.

Mađarska je vlada davala ispravne odgovore o migraciji, dok Zapad i dalje zaostaje nekoliko godina, poručio je mađarski premijer Viktor Orban ovog proljeća.

“Mađarska migrantska politika štiti granice te države, ali i vanjske granice Europske unije. Kad to ne bi bilo tako, ‘Austrijanci i Nijemci bi bili u nevolji'”, rekao je tom prilikom mađarski čelnik.

“Mađarsku politiku, za razliku od drugih država, vodi zdrav razum“, ističe Orban, dodajući kako Mađarska neće tolerirati ničiji nedokumentirani ulazak ili izlazak iz države.

> Orban: Soros je na čelu velike mafijaške mreže, financira NVO i krijumčare ljudima

Naglasio je kako se više od desetljeća vodi međunarodna kampanja povezana s američkim milijarderom mađarskog podrijetla Georgeom Sorosem kojom se pokušava dokazati da su državne granice besmislene i da nacije ne bi smjele odlučivati s kim žele suživot. Orban smatra kako je svrha te kampanje i stavljanje međunarodnih pravnih institucija iznad nacionalnih država u odlukama o tome tko će živjeti s kim i gdje.

Situaciju oko nevladinih udruga i međunarodnih mreža prozvao je ‘moralno nepodnošljivom’, inzistirajući da skupine koje se nazivaju ‘civilnim organizacijama’ to uopće nisu.

Orban smatra kako one ‘napadaju mađarsku policiju i vojnike’ koji štite državne granice, te je riječ o ‘dobro organiziranom migrantskom biznisu’.

> Kriza migranata: Da je Milanović bio pametan poslušao bi U ime obitelji!

Hoće li Andrej Plenković i ministar Božinović povući odlučnije korake protiv ove ugroze ili će slijediti politiku bivšeg SDP-ovog premijera Zorana Milanovića i njegovog ministra Ranka Ostojića?

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/HRT